KwaZulu-Natalin yliopisto

KwaZulu-Natalin yliopisto (engl. University of KwaZulu-Natal, lyhennys UKZN) on Etelä-Afrikan KwaZulu-Natalin provinssissa toimiva julkinen yliopisto. Sillä on viisi kampusaluetta neljällä paikkakunnalla. Yliopisto on perustettu vuoden 2004 alussa kahden yliopiston - 1910 alkunsa saaneen University of Natalin ja vuonna 1960 perustetun University of Durban-Westvillen - yhdistämisen myötä. KwaZulu-Natalin yliopistossa oli vuonna 2017 noin 32 000 opiskelijaa, joista viisi prosenttia oli kansainvälisiä opiskelijoita. UKZN luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle neljännelle sijalle Afrikassa ja maailmassa jaetulle 401.–500. sijalle. Lähteet Aiheesta muualla Kuvia tai muita tiedostoja aiheesta KwaZulu-Natalin yliopisto Wikimedia Commonsissa